SK Úradný vestník Európskej únie L 242/1

DELEGOVANÉ NARIADENIE KOMISIE (EÚ) 2016/1611

zo 7. júla 2016

o revízii stupnice pre služobné cesty úradníkov a ostatných zamestnancov Európskej únie v členských štátoch

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovené nariadením Rady (EHS, Euratom, ESUO) č. 259/68 (1), a najmä na článok 112 ods. 2 služobného poriadku a článok 13 prílohy VII k služobnému poriadku,

po porade s Výborom pre služobný poriadok,

po porade so zástupcami zamestnancov inštitúcií a ďalších orgánov Európskej únie,

keďže:

(1) V súlade s článkom 13 ods. 3 prílohy VII k služobnému poriadku predložil Eurostat správu (2) o vývoji cien hotelového ubytovania, reštauračných a stravovacích služieb.

(2) Z tejto správy vyplýva, že by sa mali zrevidovať denné diéty a stropy nákladov na hotelové ubytovanie s cieľom zohľadniť vývoj cien hotelového ubytovania, reštauračných a stravovacích služieb.

(3) Súčasťou revízie stupnice pre denné diéty a stropy nákladov na hotelové ubytovanie je posúdenie komplexnej hospodárskej a/alebo sociálnej situácie, v prípade ktorého zákonodarca disponuje širokým priestorom na voľné uváženie.

(4) V poslednej reforme Služobného poriadku úradníkov Európskej únie a Podmienok zamestnávania ostatných zamestnancov Európskej únie sa zdôraznila potreba osobitného úsilia zo strany jednotlivých verejných správ a ich všetkých zamestnancov s cieľom zvýšiť efektívnosť a prispôsobiť sa meniacemu hospodárskemu a sociálnemu kontextu v Európe.

(5) Po pristúpení Chorvátska k Európskej únii 1. júla 2013 by sa mali na náhradu výdavkov, ktoré majú úradníci a ostatní zamestnanci v súvislosti so služobnými cestami v tomto členskom štáte, vzťahovať pravidlá stanovené v článku 13 ods. 2 písm. a) prílohy VII k služobnému poriadku,

PRIJALA TOTO NARIADENIE:

Článok 1

Stupnica pre služobné cesty uvedená v článku 13 ods. 2 písm. a) prílohy VII k služobnému poriadku sa nahrádza touto tabuľkou:

Miesto určenia Strop nákladov na ubytovanie (hotel) Denné diéty Belgicko 148 102 Bulharsko 135 57 Česká republika 124 70 Dánsko 173 124 Nemecko 128 97 Estónsko 105 80 Írsko 159 108 Grécko 112 82 Španielsko 128 88 Francúzsko 180 102 Chorvátsko 110 75 Taliansko 148 98 Cyprus 140 88 Lotyšsko 116 73 Litva 117 69 Luxembursko 148 98 Maďarsko 120 64 Malta 138 88 Holandsko 166 103 Rakúsko 132 102 Poľsko 116 67 Portugalsko 101 83 Rumunsko 136 62 Slovinsko 117 84 Slovenská republika 100 74 Fínsko 142 113 Švédsko 187 117 Spojené kráľovstvo 209 125

Článok 2

Toto delegované nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 7. júla 2016 Za Komisiu predseda Jean-Claude JUNCKER

(1) Ú. v. ES L 56, 4.3.1968, s. 1, naposledy zmenené nariadením (ES, Euratom) č. 1023/2013 (Ú. v. EÚ L 287, 29.10.2013, s. 15).

(2) PRACOVNÝ DOKUMENT ÚTVAROV KOMISIE – Správa Eurostatu o aktualizácii výdavkov na služobné cesty v roku 2015 (Eurostat Report on the 2015 update of mission expenses) (denné diéty a stropy nákladov na hotelové ubytovanie) – Ref.: Ares(2015)6009670 – 22/12/2015. Dostupné na webovej lokalite: https://circabc.europa.eu/sd/a/0bbefcd7-ef76-4825-812d-dc78be24b36b/Ares_2015_6009670_UpdateMissionExpenses.7z.